**Budaörs Város Önkormányzatának Képviselő-testülete**

**…./2020. (………..) önkormányzati rendelete**

**az egyes anyakönyvi események engedélyezésének szabályairól,**

**valamint az eseményekhez kapcsolódó többletszolgáltatás**

**ellentételezéseként fizetendő díjak mértékéről szóló**

**7/2011. (II.04.) önkormányzati rendelet módosításáról**

Budaörs Város Önkormányzatának Képviselő-testülete az anyakönyvi eljárásról szóló 2010. évi I. törvény 96.§ b) pontjában kapott felhatalmazás alapján és az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el.

**1. §**

Az egyes anyakönyvi események engedélyezésének szabályairól, valamint az eseményekhez kapcsolódó többletszolgáltatás ellentételezéseként fizetendő díjak mértékéről szóló 7/2011. (II.04.) önkormányzati rendelet (a továbbiakban: „R.”) 5. § (1) bekezdése helyére a következő rendelkezés lép:

*„(1) Hivatali helyiségen kívüli anyakönyvi eseményhez kapcsolódó többletszolgáltatás ellentételezéseként szertartásonként bruttó 140.000 Ft díjat kell fizetni, függetlenül attól, hogy arra hivatali munkaidőben, vagy azon kívül kerül sor.”*

**2. §**

A R. 6.§ helyébe a következő rendelkezés lép:

*„6. §*

1. *Hivatali munkaidőn kívüli anyakönyvi eseményhez kapcsolódó többletszolgáltatás ellentételezéseként szertartásonként bruttó 40.000 Ft díjat kell fizetni.*
2. *Az (1) bekezdésben meghatározott díj 50 %-át kell fizetni abban az esetben, ha a felek valamelyike az anyakönyvi esemény bejelentését megelőző legalább egy évben Budaörs Város Önkormányzat illetékes­ségi terüle­tén bejelentett lakóhellyel rendelkezik.*

**3. §**

A R. a következő, 10.§-sal egészül ki:

*„10.§*

*E rendeletnek az egyes anyakönyvi események engedélyezésének szabályairól, valamint az eseményekhez kapcsolódó többletszolgáltatás ellentételezéseként fizetendő díjak mértékéről szóló 7/2011. (II.04.)**önkormányzati rendelet módosításáról szóló …/2020. (…….) önkormányzati rendelete által módosított rendelkezéseit a 2020. február 1. napjától bejelentett anyakönyvi eseményekre kell alkalmazni.”*

**4.§**

A rendelet 2020. február 1. napján lép hatályba.

Budaörs, 2020. január

**Wittinghoff Tamás dr. Bocsi István**

**Polgármester Jegyző**